ໄທຈັບນັກລວນລາມທາງເພດ ຊາວອັງກິດ
ນາຍ David Charles Taylor ຜູ້ຕ້ອງສົງໄສ ຂາຍຮູບໂປ້ເດັກນ້ອຍ ຖືກຈັບໃນມື້ວັນຈັນຜ່ານມາ ອັນເປັນຜົນຂອງການປະສານງານ ລະຫວ່າງເຈົ້າໜ້າທີ່ໄທແລະອັງກິດ.
ຕໍາຫຼວດໄທກ່າວວ່າ ຕົນໄດ້ຈັບຜູ້ຊາຍຄົນນຶ່ງທີ່ທາງການອັງກິດຕ້ອງການໂຕ ໃນຖານສົງ ໄສວ່າ ທໍາການລວນລາມທາງເພດກັບເດັກນ້ອຍທີ່ມີອາຍຸຕໍ່າເຖິງ 1 ປີເຄິ່ງແລະໄດ້ບັນທຶກ ວີດີໂອເທັບໄວ້ເພື່ອຈຳໜ່າຍທາງອິນເຕີແນັດ ຕໍາຫຼວດໄທກ່າວໃນການຖະແຫຼງຂ່າວໃນວັນພຸດມື້ນີ້ວ່າ ນາຍ David Charles Taylor ອາຍຸ 66 ປີ ແມ່ນຜູ້ຕ້ອງສົງໄສໃນຖານໄດ້ສືບຕໍ່ດຳເນີນກິດຈະກຳດັ່ງກ່າວ ຫຼັງຈາກໄດ້ຫຼົບ ໜີໄປຢູ່ປະເທດໄທ ຂະນະທີ່ໄດ້ປະເຊີນກັບຂໍ້ຫາ ຢູ່ປະເທດອັງກິດ ໃນປີ 1998 ຕຳຫຼວດ ເວົ້າວ່າ ຜູ້ກ່ຽວໄດ້ຫຼອກລວງເອົາພວກເດັກນ້ອຍຜູ້ຊາຍແລະເດັກນ້ອຍແມ່ຍິງ ໄປຍັງເຮືອນ ຂອງລາວ ທີ່ຢູ່ໃນພາກຕາເວັນອອກສຽງເໜືອ ຫຼືພາກອີສານຂອງໄທນັ້ນ ແລະກໍທໍາການ ລວນລາມທາງເພດ ກັບພວກເດັກນ້ອຍເຫຼົ່ານີ້ແລ້ວກໍຖ່າຍວີດີໂອເອົາ ທີ່ລາວໄດ້ສົ່ງໄປໃຫ້ ເພື່ອນນໍາອອກຂາຍຢູ່ທີ່ອັງກິດ ເຈົ້າໜ້າທີ່ເວົ້າວ່າ ການຈັບກຸມຜູ້ກ່ຽວໃນມື້ວັນຈັນຜ່ານມານີ້ ແມ່ນຜົນຂອງການປະສານ ງານລະຫວ່າງເຈົ້າໜ້າທີ່ໄທແລະເຈົ້າໜ້າທີ່ອັງກິດ